Storbritannias nye statsminister: Theresa Mays seks hodepiner
Det har stormet på De britiske øyer den siste måneden. En folkeavstemning bestemte, med knapp margin, at Storbritannia skulle melde seg ut av EU som første land i unionens historie. Valget førte til at David Cameron trakk seg som statsminister, og i dag har han sin siste dag i stolen. I kjølvannet av avstemningen har titusener tatt til gatene og millioner skrevet under på et opprop for et brexit-gjenvalg. Flere toppolitikere har dessuten trukket seg, samtidig som fremmedfiendtlige angrep på minoriteter har økt. Se VGs elleville spesial: Vi stiller brettet klart for brexit-sjakk Midt i alt dette tar Sussex-kvinnen Theresa May (59) over som landets overhode. Hun har mildt sagt mye henge fingrene i. Her er noen av utfordringene som venter Theresa May:Splittelsen har vært stor etter at brexit-valget delte Storbritannia i to. Unge briter stemte for fortsatt medlemskap, mens deres foreldre og besteforeldre stemte for utmelding. May har allerede lovet å gjenforene landet som statsminister. Det blir ikke lett. – EU-spørsmålet splitter forholdet mellom by og bygd, ung og gammel, flerkulturell og hvit, og England og Skottland. Å fremstå med en samlende politikk er veldig viktig nå, sier Øivind Bratberg. Han er ekspert på britisk politikk og førstelektor ved Institutt for statsvitenskap ved Universitetet i Oslo.May ville selv bli værende i EU, og nå skal hun lede arbeidet med å melde landet ut. Hun har vært krystallklar på at Storbritannia etter folkeavstemningen må forlate unionen. Nå starter arbeidet med å forhandle fram en god EU-avtale. Mange i brexit-leiren vil ha mindre innvandring og mer selvstyre, samtidig som man opprettholder handel. – Å tilfredsstille alle de tre tingene blir en veldig vanskelig nøtt å knekke, sier Bratberg. Han tror at presset for gjennomslag på de tre punktene gjør at det er lite sannsynlig at vi får en britisk EØS-avtale. – May er enormt viktig i denne prosessen og kommer til å spille en sentral rolle. Hvem følger etter brexit? EU-motstanden ulmer i flere medlemslandInnvandringsmisnøye var en av grunnene til at mange briter stemte for utmelding av EU. May har vært innenriksminister siden 2010 og har gjort seg bemerket for sine innstramminger på innvandringsfeltet. – May har vært hard i klypa på innvandringen utenfor EU, både familiegjenforening og asylpolitikk. Spørsmålet er hva som nå skjer med den europeiske innvandringen, mange kommer til å følge godt med på hvordan hun løser det, sier Bratberg. Les mer: Britisk minister vil ha Norges EU-avtale, men med mindre innvandringMed EU-medlemskapet bak seg må Storbritannia meisle ut en ny utenrikspolitisk posisjon. – Det er helt i det blå hva som skjer, sier Bratberg. Han påpeker at landet nå vil få en friere rolle når de ikke trenger å tenke under en felles EU-paraply. En konsekvens av brexit kan være at landet knytter en nærmere kontakt med Samveldet av nasjoner, for eksempel tettere samarbeid med India, ifølge Bratberg. – Ting blir kastet opp i luften fordi landet trer ut av noe som har vært en veldig styrende faktor, sier han. Erna etter EU-møte: Tre mulige Brexit-løsningerBrexit har skapt kaos i Det konservative partiet. May har tatt på seg oppgaven å få orden i rekkene. – Splittelse i partiet har vært fryktelig dyp. Det skal mye godt fotarbeid til for å berge stumpene. Men her kunne partiet knapt funnet en bedre kandidat enn May. Hun blir sett på som svært kompetent og har ikke vært dypt inne i hverken ja- eller neisiden, sier Bratberg. Selv om May var mot EU-utmelding, så engasjerte hun seg ikke særlig i valgkampen. Bratberg forteller om en sterk understrøm i partiet som er svært skeptisk til EU. – Og partiet har kun et lite flertall i parlamentet, så det er viktig at alle drar i samme retning.For ordens skyld: Valg av skotøy er neppe en av Theresa Mays store hodepiner, og heller neppe blant de tingene hun vil vie mest oppmerksomhet i tiden fremover. Mens enkelte synes oppmerksomheten skoene til May får er underholdende, reagerer andre på at mediene overhodet henger seg opp i hva hun velger å ha på føttene. Hvilke sko sømmer seg for en statsminister? Er det fritt fram? Skosamlingen hennes inneholder blant annet nagler, leopardmønster, sebramønster og rosa hæler, og har ført til at hun - uansett hva man måtte mene om det - kanskje har noen av Storbritannias mest fotograferte politikerføtter. – Det handler om å bli tatt på alvor. Likevel, selv som det ligger noen konvensjoner og føringer til grunn, så er det nok mindre strengt her enn i Frankrike, sier Bratberg. Han forteller at siden May er så sterkt respektert, vil fargerikt fottøy neppe by på store problemer. – Dersom dette er måten hun letter på trykkokeren, så er det en prima måte å bygge et personlig image i den rollen. Les mer om politikermote: – Hva er det du har på beina, Jonas?
Rasisme, politikerforakt og brexit. Theresa May tar over et dypt splittet land. Dette blir hennes tøffeste utfordringer.